เริ่มลงทะเบียนอีเพย์เมนต์15ก.ค.ใช้โอนเงินได้ภายในปีนี้
สถาบันการเงินเตรียมเปิดให้ประชาชนลงทะเบียนผูกเลขบัตรประชาชน-เบอร์โทรกับบัญชีเงินฝากเพื่อใช้โอนเงินแทนการใช้เลขที่บัญชี 15 ก.ค.นี้
26 พ.ค. 2559

สถาบันการเงินเตรียมเปิดให้ประชาชนลงทะเบียนผูกเลขบัตรประชาชน-เบอร์โทรกับบัญชีเงินฝากเพื่อใช้โอนเงินแทนการใช้เลขที่บัญชี 15 ก.ค.นี้
เมื่อวันที่ 26 พ.ค. คณะกรรมการขับเคลื่อนตามแผนยุทธศาสตร์ National e-Payment ได้มีการประชุมร่วมกัน โดยมีนายอภิศักดิ์ ตันติวรวงศ์ รมว.คลัว เป็นประธาน เพื่อติดตามความคืบหน้าการขับเคลื่อนตามแผนยุทธศาสตร์ National e-Paymentซึ่งการดำเนินการโครงการต่างๆ ภายใต้แผนยุทธศาสตร์ National e-Payment มีความคืบหน้าไปมาก ได้แก่ 
โครงการที่ 1 ระบบการชำระเงินแบบ Any IDธนาคารพาณิชย์สถาบันการเงินเฉพาะกิจและผู้ให้บริการระบบกลางในการชำระเงินอยู่ระหว่างพัฒนาระบบเพื่อให้ประชาชนสามารถลงทะเบียนผูกเลขประจำตัวประชาชนและหมายเลขโทรศัพท์เคลื่อนที่กับบัญชีเงินฝากธนาคารเพื่อใช้ในการรับโอนเงินแทนการใช้เลขที่บัญชีเงินฝากธนาคารโดยประชาชนสามารถใช้บริการลงทะเบียนผ่านช่องทางต่างๆของธนาคารได้ตั้งแต่15 ก.ค.2559 เป็นต้นไป และเริ่มใช้บริการโอนเงินได้ประมาณไตรมาสที่ 4ของปีนี้ทั้งนี้ระบบที่พัฒนาได้คำนึงถึงความมั่นคงปลอดภัยและเป็นมาตรฐาน
โครงการที่ 2 การขยายการใช้บัตรอิเล็กทรอนิกส์กระทรวงการคลังและหน่วยงานภาครัฐที่เกี่ยวข้องกำลังดำเนินการเพื่อให้มีการติดตั้งเครื่องรับบัตรและอุปกรณ์รับชำระเงินทางอิเล็กทรอนิกส์ให้กับร้านค้าและหน่วยงานภาครัฐเพื่อให้สามารถรับชำระเงินด้วยบัตรได้เพื่อสนับสนุนการใช้บัตรอิเล็กทรอนิกส์ได้เป็นวงกว้างอย่างแพร่หลายแทนการใช้เงินสด
โครงการที่ 3 ระบบภาษีและเอกสารธุรกรรมอิเล็กทรอนิกส์กรมสรรพากรอยู่ระหว่างเตรียมแก้ไขกฎหมายในส่วนที่เกี่ยวข้องเพื่อให้รองรับการพัฒนาระบบภาษีและเอกสารธุรกรรมอิเล็กทรอนิกส์ โดยระบบe-Tax Invoice และ e-Receipt จะพร้อมใช้ได้ในปี 2560
โครงการที่ 4 e-Payment ภาครัฐกรมบัญชีกลางร่วมกับหน่วยงานที่เกี่ยวข้องอยู่ระหว่างบูรณาการฐานข้อมูลสวัสดิการสังคมพัฒนาระบบการรับจ่ายเงินภาครัฐทางอิเล็กทรอนิกส์และส่งเสริมการรับจ่ายเงินของหน่วยงานภาครัฐให้เป็นแบบอิเล็กทรอนิกส์ซึ่งคาดว่าจะสามารถให้หน่วยงานภาครัฐสามารถรับจ่ายเงินผ่านทางอิเล็กทรอนิกส์ได้ภายในเดือนธ.ค 2559 และเริ่มโอนเงินสวัสดิการประชาชนผ่านระบบอิเล็กทรอนิกส์ของธนาคารได้ในเดือนก.ย.2559
ทั้งนี้ คณะอนุกรรมการขับเคลื่อนโครงการการให้ความรู้และส่งเสริมการใช้ธุรกรรมอิเล็กทรอนิกส์ยังได้มีการเปิดตัวเว็บไซต์และวีดิทัศน์อย่างเป็นทางการของโครงการ National e-Payment เพื่อเผยแพร่ความรู้ความเข้าใจและเป็นแหล่งรวบรวมข้อมูลของโครงการ National e-Payment ในภาพรวม พร้อมทั้งนำเสนอรายละเอียดความคืบหน้าผู้สนใจสามารถเข้าเยี่ยมชมเว็บไซต์www.epayment.go.th